Diari Oficial de la Generalitat Valenciana


Sumari del DOGV 6943, del 15-01-2013 (2012/11098)

Notificació de la sentència dictada en el juí verbal número 789/2009.
---------------------------------------------------------------------

### Dades del document

Número de DOGV
:   6943

Data del DOGV
:   15-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11885


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí verbal número 789/2009. [2012/11926]  
Juí verbal 000789/2009-C4   
De: l'advocat de l'Estat i Victoria Louiseç Lindsay.   
Contra: Aboyne Peter Kent.   
En este procediment de juí verbal sobre aliments 789/2009, seguit a instàncies de l'advocat de l'Estat i Victoria Louiseç Lindsay contra Simone Aboyne Peter Kent, s'ha dictat la sentència que té l'encapçalament i dispositiva, literalment, com seguix:   
«Sentència número 000808/2012  
Jutgessa que la dicta: Susana Pilar Martínez González.  
Lloc: Alacant.  
Data: 20 de novembre de 2012.  
Part demandant: l'advocat de l'Estat i Victoria Louiseç Lindsay.  
Part demandada: Simone Aboyne Peter Kent.  
Objecte del juí: juís verbals relatius al dret de família.   
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 789/2009, entre les parts següents: d'una banda, com a demandant, l'Advocacia de l'Estat, com a autoritat intermediària en representació de Victoria Louiseç Lindsay; i d'una altra, com a demandat, Simone Aboyne Peter Kent, declarat en rebel·lia. El juí versa sobre aliments a favor del fill menor d'edat, i hi intervé també el Ministeri Fiscal.   
Dispositiva   
Estime la demanda formulada per l'advocat de l'Estat, com a institució intermediària de Victoria Louiseç Lindsay contra Simone Aboyne Peter Kent, declarat en rebel·lia, i dispose:   
1. Condemnar el demandat a pagar a l'actora, com a mare de la mare de la menor, J. K., una pensió per aliments a favor d'esta, per l'import de 75,73 euros mensuals, més les pensions alimentàries retardades des del 13 de desembre de 2005, més els interessos corresponents.   
  
2. No s'hi observen motius per a imposar les costes processals a cap dels litigants.   
Mode d'impugnació: per mitjà d'un recurs d'apel·lació, davant de l'Audiència Provincial d'Alacant (art. 455 LEC). El recurs s'ha d'interposar davant d'este Jutjat, en el termini de vint dies. En la interposició del recurs l'apel·lant ha d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució cal haver constituït un depòsit de 50 euros, que serà tornat només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (jjjj 0000 cc eeee aa), indicant en el camp "Concepte" el codi "02 civil-apel·lació" i la data de la resolució objecte de recurs, amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), cal indicar en el camp "Concepte" el número de compte, el codi i la data que en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Esta és la meua sentència, que pronuncie, mane i firme.»   
I atés que el demandat Simone Aboyne Peter Kent, es troba en parador ignorat, expedisc este edicte a fi que li valga de notificació de forma deguda.   
  
Alacant, 27 de novembre de 2012.- El secretari judicial: Pedro F. González Pereda.